section_heading: Android 2.0/2.1 Eclair
paragraph_text: Pomak iz inačice 1 u inačicu 2 dogodio se 26. listopada 2009. godine kada je izdan Android 2.0 pod nazivom Eclair. Temeljen je na istom Linuxovom kernelu kao i prijašnja inačica, a poboljšanja su vidljiva u novim mogućnostima sinkroniziranja kontakata preko višestrukih korisničkih računa. Dodana je mogućnost prikaza poruka iz različitih pretinaca e-pošte na istom pogledu. Uvedene su mogućnosti automatskog brisanja SMS i MMS poruka zbog dostizanja memorijskog ograničenja, kao i napredna pretraga spremljenih poruka. U web pregledniku započeta je integracija podrške za HTML5 standard te mogućnost povećanja sadržaja dvostrukim dodirom ekrana. Izvršena je i dodatna optimizacija hardvera. U prosincu na tržište izlazi Android 2.0.1, a već 12. siječnja 2010. godine izlazi Android 2.1 gdje se osim nadogradnje API-ja ne spominju bitnije razlike u odnosu na inačicu 2.0.<ref>